Mayi líndī á Yērúzalɛm ákyāí ńkǒl évəgǎ yā Samaría ai akǐ ékiě yā ndá Akhab; mayi fímī Yērúzalɛm anə́ ḿból mod a fími esóá, mə fímí mə vəŋán mə́ búdú nye ásū á sí. 14Mayi woá məbugǎ yā élīg dzámā á fyɛ́, mə və́ə́ mɔ̄ á mɔ́ míńzízíŋ myábán, miǹzízíŋ myábán myâyi bɔ́ bi, 15bə́ ngasǎ fə̄ bɔ́ amú bə́ ngábɔ̄ é mam mátsāg mā á ńnə̄m, bə́ ngásɔŋ ma nâ mə́ līŋán a tádigi ámōs bēsīá bábán bə́ ngákwí Égîptɛn a zaa kwí ámōs yə aná.” 16Ńdɔ̄ fə Manasé á ngāsoe məkǐ míḿvɔ̄vɔ̄í mí bod abuí á sí a kwî anə́ á ngádzáli Yērúzalɛm ai məkǐ, təgə láŋ míńsə́m á ngābɔ̄ nâ Yúda á sə́m ai ábé ásə̄ bə́ bɔɔg á mís mə́ Ńtondôbə. 17Məbugǎ yā ényǐŋ Manasé ai é mam mə́sə a ngábɔ, ai míńsə́m á ngābɔ, bísə̄ bí sə́ ńtilán á kálada Miǹláŋ Míńkúkúmá yā Yúda a ? 18Ńdɔ Manasé á ngākə wɔi ai běsīá a dzəbə́ áfūb yā ndá dzīē, áfūd Uza; ńdɔ Amôn, mɔ́n wōē, á ngānɔŋ edzóe á məyian móé.